شەفەق نیوز/ ماڵپەڕەیل پەیوەندیە کۆمەڵایەتیەگان لە وڵات میسر پارچە ڤیدیۆیگ
بڵاو کردن کەسیگ دەوڵەمەن لە ناوچەی ئوسیم لە پارێزگای جیزە نیشان دەێد، چەبکەیل
پویل لەبان ماڵەگەی خەردە خوارەوە، ک بویە گردەوبوین سەدان کەس.
میادیایل ناوخۆیی باسکردن ک پیاوەکە ناوی سەبری سەدەومە س و ئەوسا ئەندازیار
نەفت بوی و لەناونی هاوساگانی وە خانەدانی و خوەشەویستی ناسریاگە، بەڵکم هەمیش وەناوبانگە
وە چەن رەفتاریگ نا سروشتی.
هاوسایل پیاوەگە ئەرا چەن ڕۆژنامەیەگ وتن ک پیاوەگە دەوڵەمەنە و پویل
فرەیگ دیرێد، و ئاماژە کردن ک بڕیەل فرەیگ لە پویلەگانی لە دووسەد جونێه (١٢،٧) دۆلار
خستیادە خوار، ک هیشت فرە مەردم گردەو بوون، و دی نەچووچیان تا پۆلیس هات و داوا لە
مەردم کرد رێز لە ریکارەیل نواگردن ڤایڕۆس کۆڕۆنا بگرن.
رۆژنامەی وەتەن لە زووان یەکیگیان وت ک سدومە وەرجەیە دوو جار ئیجوور  رەفتاریگ کردگە، بەڵکم ئیجا دەسی وازتر بوی، و
وتیاد؛ دوعا ئەرا سەبری مامەدان بکەن.
هاوساگان وتنیش ک سەدومە لەناوچەگەیان فرە وەناوبانگەو بوی لەوەر رەفتارە
ئەڵاجەویەگانی، ک وەرجەیە بتوڵ ئاو لەبانەو خستیادە خوار.
